**DĖL BUVEINĖS PAKEITIMO**

2022 m. sausio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 ir 26 punktais, Lietuvos Respublikos biudžetinių įstaigų įstatymo 4 straipsnio 3 dalies 3 punktu bei atsižvelgdama į Rokiškio rajono savivaldybės tarybos 2021 m. gruodžio 23 d. sprendimą Nr. TS-254 ,,Dėl leidimo įregistruoti buveinę“, Rokiškio rajono savivaldybės taryba n u s p r e n d ž i a:

1. Pakeisti biudžetinės įstaigos Rokiškio socialinės paramos centro (kodas 173234044) buveinę iš Vytauto g. 25, Rokiškis, į buveinę: Basanavičiaus g. 8, Rokiškis (Rokiškio rajono savivaldybei nuosavybės teise priklausantis pastatas – bendrabutis, pastato unikalus Nr. 7396-8000-1016).

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Zita Čaplikienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL BUVEINĖS PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Priimti sprendimą, dėl BĮ Rokiškio socialinės paramos centro buveinės adreso pakeitimo.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas.

**Sprendimo projekto esmė.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 21 ir 26 punktais bei Lietuvos Respublikos biudžetinių įstaigų įstatymo 4 straipsnio 3 dalies 3 punktu, priimti sprendimą dėl buveinės pakeitimo. Biudžetinės įstaigos Rokiškio socialinės paramos centro (kodas 173234044) buveinę Vytauto g. 25, Rokiškyje, pakeisti į buveinę: Basanavičiaus g. 8, Rokiškis (Rokiškio rajono savivaldybei nuosavybės teise priklausantis pastatas – bendrabutis, pastato unikalus Nr. 7396-8000-1016). Rokiškio rajono savivaldybės tarybos 2021 m. gruodžio 23 d. sprendimas Nr. TS-254 ,,Dėl leidimo įregistruoti buveinę‘‘ leido įregistruoti įstaigą, tačiau Registrų centro reikalavimu reikalingas tarybos sprendimas ir dėl adreso pakeitimo.

**Laukiami rezultatai.**

Biudžetinės įstaigos buveinės vieta sutaps su įstaigos vykdomos veiklos vieta.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Skyriaus vedėjo pavaduotoja Zita Čaplikienė